Document ID: 31998R0193

ΚΑΝΟΝΙΣΜΟΣ (ΕΚ) αριθ. 193/98 ΤΟΥ ΣΥΜΒΟΥΛΙΟΥ της 20ής Ιανουαρίου 1998 για τροποποίηση του κανονισμού (ΕΟΚ) αριθ. 1323/90 που καθιερώνει ειδική ενίσχυση για την εκτροφή προβατοειδών και αιγοειδών σε ορισμένες μειονεκτικές περιοχές της Κοινότητας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι η κοινοτική αγορά γαλακτοκομικών προϊόντων που προέρχονται από προβατίνες γαλακτοπαραγωγής καθώς και από αίγες υφίσταται αυτή τη στιγμή μεγάλη πίεση πτώσης των τιμών και ότι υπάρχει κίνδυνος η κατάσταση αυτή να παραταθεί μεσοπρόθεσμα 7
ότι αυτό έχει αρνητικό αντίκτυπο στα εισοδήματα των ενδιαφερομένων παραγωγών 7 ότι η μείωση αυτή των εισοδημάτων μπορεί να έχει εξαιρετικά δυσμενείς συνέπειες για τους παραγωγούς προβατίνων γαλακτοπαραγωγής και αιγών που βρίσκονται σε μειονεκτικές περιοχές, κατά την έννοια του κανονισμού (ΕΚ) αριθ. 950/97 του Συμβουλίου, της 20ής Μαΐου 1997, για τη βελτίωση της αποτελεσματικότητας των γεωργικών διαρθρώσεων (2), στις οποίες περιοχές δεν υπάρχει εναλλακτική λύση για την παραγωγή προβατοειδών και αιγοειδών από ήδη υπάρχουσες φυλές ζώων γαλακτοπαραγωγής 7 ότι θα πρέπει, επομένως, να προβλεφθεί για τις περιοχές αυτές ένα αντιστάθμισμα για τους εν λόγω παραγωγούς, υπό μορφή αύξησης από 70 σε 90 % του ποσοστού της ειδικής ενίσχυσης που τους παραχωρείται για εκτροφή προβατοειδών και αιγοειδών, σε ορισμένες μειονεκτικές περιοχές της Κοινότητας, το οποίο υπολογίζεται επί της ενίσχυσης που χορηγείται για τις προβατίνες που δεν προορίζονται για γαλακτοπαραγωγή, σύμφωνα με τον κανονισμό (ΕΟΚ) αριθ. 1323/90 (3),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 1323/90, η παράγραφος 1 τροποποιείται ως εξής:
- στη δεύτερη περίπτωση, το ποσό των «4,589 Ecu» αντικαθίσταται από το ποσό των «5,977 Ecu»,
- στην τρίτη περίπτωση, το ποσό των «4,589 Ecu» αντικαθίσταται από το ποσό των «5,977 Ecu».
Άρθρο 2
Ο παρών κανονισμός αρχίζει να ισχύει την έβδομη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός εφαρμόζεται από την έναρξη της περιόδου εμπορίας 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Ιανουαρίου 1998.

Labels: 5
6